Անգլիացի ֆիզիկոս, մաթեմատիկոս, աստղագետ, ալքիմիկոս, փիլիսոփա և աստվածաբան Իսահակ Նյուտոնը համարվում է աշխարհի ամենաազդեցիկ գիտնականներից մեկը։ Նա մեզ համար բացահայտեց ֆիզիկայի հիմունքները, որոնք մենք օգտագործում ենք ֆիզիկայի ամենաբարդ փորձերը կատարելիս։ Նրա գաղափարներն այնքան պարզ էին, որ հասկանում էին նույնիսկ դպրոցական երեխաները։ Նյուտոնը նկարագրել է գրավիտացիան ու շարժման օրենքները՝ դրանով հիմք դնելով դասական մեխանիկային։ Նա նաև դիֆերենցիալ հաշվարկի հիմնադիրներից մեկն է։